மாதேஷ் மாநிலம்

மாதேஷ் மாநிலம் () நேபாளத்தின் ஏழு மாநிலங்களில் ஒன்றாகும். இது நேபாளத்தின் தென்கிழக்கில் தராய் சமவெளியில் உள்ளது. இதன் தலைநகரம் ஜனக்பூர் ஆகும். இதன் பெரிய நகரம் வீரகுஞ்ச் ஆகும். இம்மாநிலத்தின் இந்தியா வம்சாவழியினரான மாதேசி மக்கள் அதிகம் வாழ்வதால் இம்மாநிலத்திற்கு மாதேஷ் மாநிலம் எனப்பெயராயிற்று. முன்னர் இம்மாநிலத்தை நேபாள மாநில எண் 2 என அழைத்தனர்.

இம்மாநிலம், 2015 அரசியல் அமைப்பு சட்டப்படி  20 செப்டம்பர் 2015 அன்று நிறுவப்பட்டது.Nepal passes new Constitution, splits country into 7 federal provinces 

17 சனவரி 2018ல் கூடிய மாநில அமைச்சரவைக் கூட்டத்தில் ஜனக்பூர் நகரம் இம்மாநிலத்தின் இடைக்காலத் தலநகரமாக அறிவிக்கப்பட்டுள்ளது. 2.

அதிக மக்கள்தொகை கொண்ட மாநிலங்களில், நேபாளத்தில் இரண்டாவதாக உள்ளது.மேலும் பரப்பளவில், சிறிய மாநிலமாகும்.

எல்லைகள்
இம்மாநிலத்தின் கிழக்கிலும், வடக்கிலும் மாநில எண் 1 மற்றும் வடக்கிலும், மேற்கிலும்  மாநில எண் 3 எல்லைகளாக உள்ளது. 
மேலும் தெற்கில் இந்தியாவின் பிகார் மாநிலத்துடன் பன்னாட்டு எல்லைகள் கொண்டுள்ளது.

மக்கள் தொகையியல்
9661 சதுர கிலோ மீட்டர் பரப்பளவு கொண்ட இம்மாநிலத்தின், 2011ம் ஆண்டின் மக்கட்தொகை கணக்கெடுப்பின் படி,  மக்கள்தொகை 5,404,145 ஆகும்.  இம்மாநிலத்தின் மக்கள் மைதிலி மொழி, போஜ்புரி மொழி, இந்தி மொழி, நேபாளி மொழிகளை பேசுகின்றனர். 

அரசியல்
இம்மாநில சட்டமன்றத்தின் 107  உறுப்பினர்களுக்கான, தேர்தலில்,  64 உறுப்பினர்கள் நேரடித் தேர்தலிலும், 43 உறுப்பினர்கள் விகிசாத்சாரத் தேர்தல் முறையிலும்  தேர்ந்தெடுக்கப்பட்டனர்.

இம்மாநிலத்திலிருந்து நேபாள தேசிய சபைக்கு  8  உறுப்பினர்களையும்; நேபாள பிரதிநிதிகள் சபைக்கு 32 உறுப்பினர்களையும் தேர்ந்தெடுத்து அனுப்புகிறது.

மாநில எண் 2ன் சட்டமன்றத் தேர்தல் 2017 முடிவுகள்
அரசியல் கட்சிநேரடித் தேர்தலில் விகிசாத்சாரத் தேர்தல் முறையில்மொத்தம்வாக்குகள்%இடங்கள்வாக்குகள்%இடங்கள்நேபாளி காங்கிரஸ்8370,55024.111119ராஷ்டிரிய ஜனதா கட்சி 15318,52420.721025நேபாள சோசலிச கூட்டமைப்பு முன்னணி 20284,07218.48929 மார்க்சிஸ்ட்-லெனினிஸ்ட் ஒன்றியம்14249,73416.25721 மாவோயிஸ்ட்6182,61911.88511நேபாள சாங்கியா சமாஜ்வாடி கட்சி 032,8642.1411பிறர்098,8086.4200சுயேட்சைகள் 11மொத்தம்641,537,17110043107Source: Election Commission of Nepal

அரசாங்கம்
மாநில சட்டமன்றத் தேர்தலில் பெரும்பான்மையான இடங்களில் வெற்றி பெற்ற நேபாள சோசலிச கூட்டமைப்பு முன்னணி தலைமையிலான கூட்டணி அரசு அமைச்சரவை அமைத்தது. இம்மாநிலத்தின் முதலாவது முதலமைச்சராக நேபாள சோசலிச கூட்டமைப்பு முன்னணி கட்சியின்   முகமது லால் பாபு ரவுத் கத்தி தேர்ந்தெடுக்கப்பட்டார்.

நிர்வாகம் 
இம்மாநிலத்தை நிர்வாக வசதிக்காக எட்டு மாவட்டங்களாகப் பிரித்துள்ளனர். 
#பெயர்நேபாளி மொழியில்தலைமையிடம்மக்கள் தொகை (2011)பரப்பளவுஇணையத்தளம்1பாரா மாவட்டம்बारा जिल्लाகலையா687,7081,190 km²2 தனுஷா மாவட்டம்  धनुषा जिल्लाஜனக்பூர் 754,7771,180 km² 3 மகோத்தரி மாவட்டம் महोत्तरी जिल्लाஜலேஷ்வர்627,5801,002 km²4 பர்சா மாவட்டம் पर्सा जिल्लाவீரகுஞ்ச் 601,0171,353 km²5ரவுதஹட் மாவட்டம் रौतहट जिल्लाகௌர் 686,7221,126 km² 6 சப்தரி மாவட்டம் सप्तरी जिल्लाராஜ்பிராஜ்639,2841,363 km² 7சர்லாஹி மாவட்டம் सर्लाही जिल्लाமலாங்வா 769,7291,259 km² 8சிராஹா மாவட்டம்सिराहा जिल्लाசிராஹா 637,3281,188 km² 

மாவட்டங்கள் மாநகராட்சிகளாகவும், துணை மாநகராட்சிகளாகவும், நகர்புற நகராட்சிகளாகவும், கிராம்ப்புற நகராட்சிகளாகவும் பிரிக்கப்பட்டுள்ளது.

 புவியியல்
நேபாளத்தின் தராய் சமவெளியில் அமைந்த இம்மாநிலத்தின் கிழக்கில் கோசி ஆறும் மற்றும் பாக்மதி ஆறு, கமலா ஆறு, லக்கந்தேய் ஆறு, விஷ்ணமதி ஆறுகளும் பாய்கிறது.  

போக்குவரத்து
மலைகள் அற்ற சமவெளியில் அமைந்த இம்மாநிலத்தில் போக்குவரத்து வசதிகள் நன்குள்ளது. 

சாலைகள்
மகேந்திரா நெடுஞ்சாலை இம்மாநிலத்தில் கிடைமட்டத்தில் செல்வதால், நாட்டின் கிழக்கு மற்றும் மேற்கு மற்றும் வடக்குப் பகுதியின் நகரங்கள், இம்மாநிலத்தின் வீரகுஞ்ச் மற்றும் ஜனக்பூர் நகரங்களுடன் இணைக்கப்பட்டுள்ளது.

திரிபுவன் நெடுஞ்சாலை இம்மாநிலத்தின் வழியாக நாட்டின் தலைநகரம் காட்மாண்டு நகரத்தையும் மற்றும் இந்திய நகரங்களையும் இணைக்கிறது. 

 வானூர்தி நிலையங்கள் 
 ஜனக்பூர் வானூர்தி நிலையம்
 சிமரா வானூர்தி நிலையம், வீரகுஞ்ச் நகரம் அருகில்
 நிஜ்காட் பன்னாட்டு வானூர்தி நிலையம் (பாரா மாவட்டம்)

இதனையும் காண்க
 நேபாள மாநிலங்கள்
 நேபாளத்தின் மாவட்டங்கள்
 நேபாள நகரங்கள்
  நேபாள மாநிலங்களின் சட்டமன்றத் தேர்தல்கள், 2017

மேற்கோள்கள்

பகுப்பு:மாதேஷ் மாநிலம்
பகுப்பு:நேபாள மாநிலங்கள்